ยูโอบี จัดแคมเปญตลาดทุกปลายสัปดาห์ กระตุ้นกำลังซื้อสูง หนุนเศรษฐกิจฟื้น
ยูโอบี ผนึกกำลังห้างเซ็นทรัลชิดลม – ศูนย์การค้าเซ็นทรัล เอ็มบาสซี  จัแคมเปญตลาด “UOB MAKE MY DAY สายเปย์เฮสนั่น ช้อปยกห้าง” ช่วงศุกร์ เสาร์ อาทิตย์ รับมาตรการกระตุ้นเศรษฐกิจฟื้น 
19 พ.ค. 2565

นายจิรัฐติกาล ศิริพูนทรัพย์ ผู้อำนวยการอาวุโส ฝ่ายธุรกิจบัตรเครดิต ธนาคารยูโอบี ประเทศไทย กล่าวว่า จากสถานการณ์โควิด-19 ไม่เพียงแต่สร้างความกังวลด้านสุขภาพและสุขอนามัยเท่านั้น หากแต่ยังสร้างผลกระทบอย่างหนักต่อระบบเศรษฐกิจ ทั้งในระดับโลก และระดับประเทศ การเงินด้วยเช่นกัน ส่งผลต่อผู้บริโภคระมัดระวังการใช้จ่ายมากขึ้นทั้งนี้เพื่อมีส่วนร่วมในการกระตุ้นธุรกิจค้าปลีก ล่าสุดบัตรเครดิต UOB ร่วมกับ ร้านค้าภายในห้างสรรพสินค้าเซ็นทรัลชิดลม และศูนย์การค้าเซ็นทรัล เอ็มบาสซี จัดโปรโมชัน “UOB MAKE MY DAY สายเปย์เฮสนั่น ช้อปยกห้าง” กระตุ้นการซื้อ มอบความคุ้มค่าในทุกการจับจ่ายที่เกิดขึ้นภายในห้างสรรพสินค้าและศูนย์การค้าให้แก่ผู้ถือบัตรเครดิตของยูโอบี ทุกวันศุกร์-เสาร์-อาทิตย์ ระหว่างวันที่ 6 - 31 พฤษภาคม 2565 โดยลูกค้า จะได้รับสิทธิประโยชน์ 5 โปรโมชัน ดังนี้ โปรโมชันแรก 50% Weekend Surprise กินเท่าไร จ่ายครึ่งเดียว โดยใช้คะแนนสะสม UOB Rewards Plus แลกรับเครดิตเงินคืน 50% เมื่อใช้จ่ายผ่านบัตรเครดิตยูโอบีที่ร้านอาหารภายใน ห้างสรรพสินค้าเซ็นทรัลชิดลม และศูนย์การค้าเซ็นทรัล เอ็มบาสซี โปรโมชันที่ 2 ช้อป 1,000  ช้อป 10,000  ช้อป 100,000 ช้อปเท่าเท่าไหร่ รับเท่านั้น โดยลงทะเบียนเลือกรับไมล์สะสม รอยัล ออร์คิด พลัส (ROP Miles) หรือคะแนนสะสม UOB Rewards Plus สูงสุด 100,000 คะแนน / ROP Miles โปรโมชันที่ 3 สุดยอดนักช้อป Top Spender สำหรับผู้ถือบัตรที่มียอดใช้จ่ายสะสมสูงสุดช่วงวันศุกร์ เสาร์ และอาทิตย์ ตลอดเดือนพฤษภาคม ตั้งแต่ 300,000 บาท ขึ้นไป รับ 1,000,000 ROP Miles จำนวน 1 รางวัล โปรโมชันที่ 4 ช้อปสนุกแบ่งจ่ายได้เบาๆ 0% นาน 6 เดือน รับสิทธิ์แบ่งจ่ายได้เบาๆ 0% นาน 6 เดือน เมื่อมียอดใช้จ่ายตั้งแต่ 3,000 บาทขึ้นไป (หลังหักส่วนลดแล้ว) / เซลส์สลิป ผ่านบัตรเครดิตธนาคารยูโอบี / บัตรเครดิต TMRW และโปรโมชันสุดท้าย พิเศษ! รับฟรีกระเป๋า Paul Frank มูลค่า 190 บาท เมื่อแสดงเซลส์สลิป ที่มียอดใช้จ่ายผ่านบัตรเครดิตยูโอบี หรือ บัตรเครดิต TMRW จำกัด 2,000 สิทธิ์ และ จำกัด 1 สิทธิ์ / ผู้ถือบัตร / ตลอดรายการ